Patent vakilligiga nomzodlarni attestatsiyadan va ro‘yxatdan o‘tkazish hamda patent vakillarini attestatsiyadan o‘tkazish qoidalariga o‘zgartirish va qo‘shimchalar kiritish haqida

O‘zbekiston Respublikasi Prezidentining 2021-yil 28-yanvardagi PQ-4965-son “Intellektual mulk obyektlarini muhofaza qilish tizimini takomillashtirish chora-tadbirlari to‘g‘risida”gi qaroriga muvofiq buyuraman: 
 1. O‘zbekiston Respublikasi adliya vazirining 2019-yil 13-dekabrdagi 538-mh-son buyrug‘i (ro‘yxat raqami 3203, 2019-yil 13-dekabr) (Qonun hujjatlari ma’lumotlari milliy bazasi, 13.12.2019-y., 10/19/3203/4155-son) bilan tasdiqlangan Patent vakilligiga nomzodlarni attestatsiyadan va ro‘yxatdan o‘tkazish hamda patent vakillarini attestatsiyadan o‘tkazish qoidalariga ilovaga muvofiq o‘zgartirish va qo‘shimchalar kiritilsin.
 2. Mazkur buyruq rasmiy e’lon qilingan kundan e’tiboran kuchga kiradi.
 1. 5-band quyidagi tahrirda bayon etilsin:
 “5. Malaka komissiyasi:
 a) malaka imtihoni savollarini tasdiqlaydi;
 b) malaka imtihonini o‘tkazadi;
 v) nomzod yoki patent vakilini attestatsiyadan o‘tkazish yoxud attestatsiyadan o‘tkazishni rad etish haqida qaror qabul qiladi.”.
 2. 9-band quyidagi tahrirda bayon etilsin:
 “9. Malaka imtihoni jarayoni audio va videoyozuvda yoziladi, shuningdek Agentlikning rasmiy veb-saytida real vaqt rejimida translatsiya qilinadi.”.
 3. 20-band “malaka komissiyasiga” degan so‘zlardan keyin “elektron shaklda” degan so‘zlar bilan to‘ldirilsin.
 4. 22-bandning “b” kichik bandi quyidagi tahrirda bayon etilsin:
 “b) O‘zbekiston Respublikasi hududida doimiy yashash joyi bo‘yicha ro‘yxatga olinganligi to‘g‘risidagi belgi mavjud bo‘lgan O‘zbekiston Respublikasining fuqarolik pasporti yoki identifikatsiya ID-kartasi nusxasi;”.
 5. 23-band quyidagi tahrirda bayon etilsin:
 “23. Patent vakili mazkur Qoidalarning 2-ilovasida keltirilgan shakldagi attestatsiyadan o‘tkazish to‘g‘risidagi arizani malaka komissiyasiga elektron shaklda topshiradi.
 Arizaga O‘zbekiston Respublikasi hududida doimiy yashash joyi bo‘yicha ro‘yxatga olinganligi to‘g‘risidagi belgi mavjud bo‘lgan O‘zbekiston Respublikasining fuqarolik pasporti yoki identifikatsiya ID-kartasi nusxasi, malaka oshirish kurslarida o‘qiganlik to‘g‘risida sertifikat nusxasi va attestatsiyadan o‘tkazish uchun belgilangan to‘lov to‘langanligi haqidagi hujjat ilova qilinadi.”.
 6. Quyidagi mazmundagi 231-band bilan to‘ldirilsin:
 “231. Elektron shaklda taqdim etilgan ariza va unga ilova qilinayotgan har bir hujjat haqiqiyligi saqlanishini ta’minlovchi (har bir dyuymga 200 nuqtadan kam bo‘lmagan) alohida fayl ko‘rinishida bo‘lishi kerak. Har bir fayl o‘lchami 10 Mbdan oshmasligi lozim.
 Hujjatlar “PDF” (portable document format) formatida skaner qilingan holda jo‘natiladi.
 Hujjatlar qabul qilinganligi to‘g‘risida nomzod yoki patent vakiliga uning arizasida ko‘rsatilgan elektron pochta manzili orqali ma’lum qilinadi.”.
 7. 24 va 25-bandlar quyidagi tahrirda bayon etilsin:
 “24. Nomzod yoki patent vakili Agentlik va uning tizimidagi tashkilotlar xodimi bo‘lganda, shuningdek, mazkur Qoidalar 22-bandining “a” — “v” kichik bandlari va 23-bandida belgilangan hujjatlar mavjud bo‘lmaganda malaka imtihoniga qo‘yish rad etiladi. Boshqa asoslar bo‘yicha rad etilishiga yo‘l qo‘yilmaydi.
 25. Nomzod yoki patent vakilini malaka imtihoniga qo‘yish yoki malaka imtihoniga qo‘yishni rad etish haqida qaror malaka komissiyasi raisi tomonidan qabul qilinadi.
 Ariza va unga ilova qilingan hujjatlar qabul qilingan sanadan boshlab, o‘n ish kuni mobaynida nomzod yoki patent vakiliga malaka imtihoniga qo‘yilgani yoki malaka imtihoniga qo‘yish rad etilgani haqida uning arizasida ko‘rsatilgan elektron pochta manzili bo‘yicha bildirishnoma yo‘llanadi.”.
 8. 26-bandda “attestatsiyadan o‘tkazishga ruxsat berilgani” degan so‘zlar “imtihonga qo‘yilgani” degan so‘zlar bilan almashtirilsin.
 9. 27-band “muddat avval” degan so‘zlardan keyin “uning arizasida ko‘rsatilgan elektron pochta manzili bo‘yicha” degan so‘zlar bilan to‘ldirilsin.
 10. 29-band quyidagi tahrirda bayon etilsin:
 “29. Nomzod yoki patent vakili malaka imtihoni davomida intellektual mulk obyektlariga huquqlarni himoya va muhofaza qilish bo‘yicha faoliyatni amalga oshirish uchun Agentlik tomonidan tasdiqlangan dasturga mos ravishda O‘zbekiston Respublikasi qonunchiligi, O‘zbekiston Respublikasining xalqaro shartnomalari sohasida zarur bilimlarga ega ekanini ko‘rsatishi lozim.
 Malaka imtihoni suhbat shaklida o‘tkaziladi.”.
 11. Quyidagi mazmundagi 291 — 295-bandlar bilan to‘ldirilsin:
 “291. Malaka imtihoni savollari quyidagi yo‘nalishlar bo‘yicha tuziladi:
 intellektual mulk huquqiga oid umumiy qoidalar;
 sanoat mulkiga oid O‘zbekiston Respublikasi qonunchiligi;
 sanoat mulki sohasidagi O‘zbekiston Respublikasining xalqaro shartnomalari.
 Malaka komissiyasi tomonidan tasdiqlangan savollar Agentlikning rasmiy veb-saytiga joylashtiriladi, shuningdek O‘zbekiston Respublikasi qonunchiligiga kiritiladigan o‘zgartirish va qo‘shimchalarni inobatga olgan holda davriy ravishda qayta ko‘rib chiqiladi.
 292. Malaka imtihoni savollari mazkur Qoidalarning 291-bandida belgilangan yo‘nalishlardan shakllantiriladi. Bunda sanoat mulkiga oid O‘zbekiston Respublikasi qonunchiligi hamda sanoat mulki sohasidagi O‘zbekiston Respublikasining xalqaro shartnomalari yo‘nalishlaridagi savollar nomzod arizasida kelgusidagi faoliyati uchun ko‘rsatilgan ixtisoslikka yoki patent vakilining ixtisosligiga mos bo‘lishi lozim.
 Agar ayrim ixtisosliklarga bevosita taalluqli O‘zbekiston Respublikasining xalqaro shartnomalari mavjud bo‘lmasa, tegishli savollar Sanoat mulkini muhofaza qilish bo‘yicha Parij konvensiyasiga (1883 y.) mos bo‘lishi kerak.
 Ixtisoslik quyidagi intellektual mulk (sanoat mulki) obyektlari bo‘yicha belgilanadi:
 ixtiro va foydali modellar; 
 sanoat namunalari; 
 tovar belgilari, xizmat ko‘rsatish belgilari va tovar kelib chiqqan joy nomlari;
 seleksiya yutuqlari;
 integral mikrosxemalar topologiyalari.
 293. Nomzod yoki patent vakiliga savollarga javob berishga tayyorgarlik ko‘rishlari uchun 30 daqiqa vaqt ajratiladi.
 Nomzod yoki patent vakiliga ikki va undan ortiq ixtisoslik bo‘yicha savollarga javob berishga tayyorgarlik ko‘rishlari uchun har bir qo‘shimcha ixtisoslik uchun 15 daqiqa vaqt ajratiladi.
 294. Malaka imtihonini o‘tkazish jarayonida nomzod yoki patent vakiliga quyidagilar taqiqlanadi:
 aloqa va telekommunikatsiya vositalari (telefon, kompyuter, planshet va boshqalar), kitob hamda shpargalkalarni olib kirish;
 boshqa nomzod yoki patent vakillari bilan suhbatlashish;
 imtihon tugamasdan xonadan tashqariga chiqish.
 Nomzod yoki patent vakilining mazkur qoidalarga amal qilmasligi uni imtihonda qatnashishdan chetlashtirish uchun asos bo‘ladi. Ushbu holatda tegishli dalolatnoma rasmiylashtiriladi va malaka komissiyasi a’zolarining kamida uch nafari tomonidan imzolanadi.
 Malaka imtihonida qatnashishdan chetlashtirilgan nomzod yoki patent vakili attestatsiyadan o‘tmagan deb topiladi.
 295. Tayyorgarlik ko‘rish uchun berilgan vaqt tugagandan so‘ng nomzod yoki patent vakili o‘ziga berilgan savollar bo‘yicha komissiya a’zolariga javob beradi. 
 Komissiya a’zolari ayrim javoblarni aniqlashtirish maqsadida qo‘shimcha savollar berishi mumkin.
 Nomzod yoki patent vakili savollarga javob berib bo‘lganidan so‘ng, unga xonadan chiqishiga ruxsat beriladi.”.
 12. 30 — 32-bandlar quyidagi tahrirda bayon etilsin:
 “30. Malaka komissiyasi suhbat natijasiga ko‘ra nomzod yoki patent vakilini attestatsiyadan o‘tkazish yoki attestatsiyadan o‘tkazishni rad etish to‘g‘risida qaror qabul qiladi.
 Nomzod yoki patent vakili ikki va undan ortiq ixtisoslik bo‘yicha imtihon topshirgan taqdirda barcha ixtisosliklar bo‘yicha umumiy suhbat natijasi aniqlanadi va yagona qaror qabul qilinadi.
 Malaka imtihoniga qo‘yish rad etilgan taqdirda malaka komissiyasi tomonidan nomzod yoki patent vakilini attestatsiyadan o‘tkazishni rad etish to‘g‘risida qaror qabul qilinadi. 
 31. Malaka komissiyasi qarori ikki nusxada tuziladi. Qarorning bir nusxasi malaka imtihoni o‘tkazish jarayoni qayd etilgan audio va videoyozuvlar yozilgan saqlash qurilmalari bilan birga attestatsiyadan o‘tkazishga oid hujjatlar yig‘ma jildiga tikiladi, ikkinchi nusxasi esa, nomzod yoki patent vakiliga uning arizasida ko‘rsatilgan elektron pochta manzili bo‘yicha jo‘natiladi.
 Qarorda quyidagilar ko‘rsatiladi:
 raqami va qabul qilingan sanasi;
 ishtirok etgan komissiya a’zolari ro‘yxati;
 attestatsiyadan o‘tkazilgan yoki attestatsiyadan o‘tkazish rad etilgan nomzod yoki patent vakilining ro‘yxati; 
 komissiya qarori ustidan shikoyat qilish huquqining mavjudligi.
 Qaror malaka imtihoni o‘tkazilgan kunning o‘zida imtihonda ishtirok etgan nomzod yoki patent vakillariga o‘qib eshittiriladi.
 32. Nomzod yoki patent vakili attestatsiyadan o‘tkazishning, shu jumladan malaka imtihoniga qo‘yishning rad etilgani yuzasidan u attestatsiyadan o‘tkazish rad etilgani to‘g‘risidagi qarorni olgan sanadan boshlab 3 oy muddatda apellatsiya komissiyasiga shikoyat qilishi mumkin.
 Apellatsiya komissiyasi shikoyat bo‘yicha u olingan sanadan boshlab 1 oy muddatda qaror qabul qiladi va bunda:
 malaka komissiyasining qarorini o‘zgarishsiz qoldirish va shikoyatni qanoatlantirishni rad qilish;
 malaka komissiyasining qarorini o‘zgartirish va yangi qaror qabul qilishga haqli.”.
 13. 33-bandda:
 birinchi xatboshi quyidagi tahrirda bayon etilsin:
 “33. Patent vakilini ro‘yxatdan o‘tkazish va uni reyestrga kiritish quyidagi hujjatlar mazkur Qoidalarning 231-bandi talablariga muvofiq elektron shaklda taqdim etilganda amalga oshiriladi:”;
 “b” kichik band o‘z kuchini yo‘qotgan deb topilsin.
 14. 34-bandning birinchi xatboshisi quyidagi mazmundagi jumla bilan to‘ldirilsin:
 “Ko‘rsatilgan ma’lumotlar reyestrda ro‘yxatdan o‘tkazilgan kunda Agentlikning rasmiy veb-saytida joylashtiriladi.”.
 15. 35-bandning “j” kichik bandidagi “telefon va faks raqamlari” degan so‘zlar “telefon raqami” degan so‘zlar bilan almashtirilsin.
 16. 39-bandda:
 birinchi xatboshidagi “axborotnomasida” degan so‘z “axborotnomasi va veb-saytida” degan so‘zlar bilan almashtirilsin;
 “v” kichik band o‘z kuchini yo‘qotgan deb topilsin;
 “e” kichik band quyidagi tahrirda bayon etilsin:
 “e) ish joyi va lavozimi yoki boshqa yollanish bo‘yicha ishi to‘g‘risida ma’lumotlar.”.
 17. 40-band “axborotnomada” degan so‘zdan keyin “va veb-saytida” degan so‘zlar bilan to‘ldirilsin.
 18. 6-bob quyidagi mazmundagi 411-band bilan to‘ldirilsin:
 “411. Nomzod va patent vakillarini attestatsiyadan o‘tkazish, patent vakillarini ro‘yxatdan o‘tkazish, ro‘yxatdan o‘tkazilgan patent vakillari to‘g‘risidagi ma’lumotlarni e’lon qilish, guvohnomalar berish, qo‘shimcha attestatsiya o‘tkazish, reyestrga o‘zgartirish va qo‘shimchalar kiritish uchun to‘lovlar miqdori mazkur Qoidalarning 5-ilovasiga muvofiq belgilanadi.”.
 19. 1 — 4-ilovalar mazkur o‘zgartirish va qo‘shimchalarga 1 — 4-ilovalarga muvofiq tahrirda bayon etilsin.
 20. Mazkur o‘zgartirish va qo‘shimchalarga 5-ilovaga muvofiq 5-ilova bilan to‘ldirilsin.